Bielersee - Alemannische Wikipedia

# Bielersee

### Us der alemannische Wikipedia, der freie Dialäkt-Enzyklopedy

Biud
Kirche vo Ligerz am Bielersee
Daten
Name: | Bielersee Lac de Bienne
Lage: | Espace Mittuland, oder Seeland
Flächi | 39,3 km²
maximali Tiefi: | 74 m
Zueflüss: | Zihlkanal, Aare-Hagneck-Kanal, Twannbach, La Suze, Schüss
Abflüss: | Nidau-Büren-Kanal, Zihl
Höchi über NN: | 429 m
Grösseri Stedt am Ufer: | Biu
Bsungerheite: | St. Petersinsle
Charte
Bielersee

Dr Bielersee (fr. Lac de Bienne) isch zäme mit dem Murtesee u dem Nöiäburgersee eine vo de drü grosse Jurasee ir Schwyz. Dr See isch 15 km lang u max. 4,1 km breit. Syni Flächi betreit 39,3 km², die maximali Tiefi isch 74 m. Dr Inhaut isch rund 1,12 km³. By Normauwasserstand isch dr Seespiegu uf 429 m ü. M..

Dr Bielersee het es Ynzugsgebiet vo 8'305 km². Dr mittleri Abfluss isch by 244 m³/s. Die theoretischi Ufenthautszyt vom Wasser im See betreit nume 58 Tag.

Die wichtigscht Zueflüss sy d'Aare, die 1878 byr erschte Juragewässerkorrektur i de See umgleitet gworde sy, dr us em Nöiänburgersee kommendo Zihlkanal, dr Twannbach und d' Schüss.

Dr bedütendschti Uferort vom Bielersees isch d' Stadt Biel/Bienne. Da sech dr Bielersee uf dr Sprachgränze zu dütsch u französisch befindet, hei verschiedeni Ortschafte rund ume See ou zwöisprachigi Näme. Nied aui sy no im Gebruuch.

- Bipschal-Bévesier
- Erlach-Cerlier
- Gaicht-Jugy
- Ins-Anet
- Landern-Le Landeron
- Ligerz-Gléresse
- Lüscherz-Locras
- Mörigen-Morenges
- Neuenstadt-La Neuveville
- Nos-Nods
- Prägelz-Prèles
- Schafis-Chavanne
- Schernelz-Cernaux
- Tüscherz-Daucher
- Twann-Douanne
- Vinelz-Fénil
- Vingelz-Vigneulles
- Wingreis-Vingra
- Sankt Petersinsel-Ile Saint-Pierre

Di wichtigscht Attraktion vom Bielersee isch d' Sankt-Petersinsle by Erlach, wo sech unger angerem dr Jean-Jacques Rousseau es paar Woche uufghaute het.

Vun "http://als.wikipedia.org../../../b/i/e/Bielersee.html"

Kategori: See (Schwiiz)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Català
- Česky
- Deutsch
- English
- Español
- Français
- Italiano
- Nederlands